Leveät pinsetit Fyn saarelta Tanskasta, myöhäispronssikausi
**Pronssikauden pinsetit** (myös **atulaat**) kuuluivat pronssikaudella miehen hygieniavälineistöön yhdessä partaveitsen, naskalin (kynnenalunen, tatuointi), veitsen ja kamman kanssa. Ne kuuluivat ainakin eliitin lähes päivittäin tarvitsemaan välineistöön, joka annettiin myös vainajalle mukaan hautaan. Ne olivat harvinaisia varhaispronssikaudella, mutta yleistyivät myöhäispronssikaudella.

Miehillä pinsetit liittyivät todennäköisesti kasvojen karvojen siistimiseen. Partaveitsellä on ajettu partakarvaa iholta ja leikattu hiuksia lyhyemmiksi. Pronssista valmistetut pinsetit olivat toiminnaltaan samanlaisia kuin nykyäänkin, mutta ne ovat nykyajan pinsettejä paljon leveämpiä. Pinsettejä on varmasti käytetty yksittäisten karvojen nyppimiseen, mutta myös karvojen katkaisuun. Teroitetulla pinsetin terällä on karvoja voinut katkaista koko terän leveydeltä.

Historiaa
---------

### Alku

Pinsettejä tiedetään käytetyn jo muinaisessa Egyptissä, jossa piirroksissa näkyy käsityöläisten pitelevän kuumia astioita suurien käyrävartisten pihtien varassa. Pihdeista on enää lyhyt kehitysaskel pienoispinsetteihin. Myös Mesopotaniassa ja Intiassa käytettiin noin 3000 eaa. pieniä metallisia pinsettejä todennäköisesti täiden nyppimiseen.

### Eurooppa

Varhaispronssikaudella olivat pinsetit kauniisti muotoillut ja niiden pinta oli koristeltu kuviosarjoilla ja rinnakkaisilla viivoilla. Pienten pinsettien pinnalle oli vaikea koota kuvaelmia, mutta niistä tunnetaan joitakin voimakkaasti tyyliteltyjä kuvioita. Varhaispronssikaudella niissä oli kauniisti vedettyjä usean vaakaviivan nauhoja, jotka muodostavat kuvioita. Myöhäispronssikaudella käytettiin yleisesti kolmen pyöreän kuhmun kuviota, joita kiersivät viivaornamentit. Samaan aikaan ilmaantuu myös kullasta valmistettuja pinsettejä. Pronssikauden lopulla (periodi VI) oli käytössä hyvin pieniä pronssipinsettejä ja muutamat rautapinsetitkin. Keski-Euroopassa on ollut käytäntö toimittaa koko toilettisetti (partaveitsi, pinsetit, piikki ja kynsikaavin), jollainen on löytynyt myös Tanskan Nørre Bendstrupista.

Galleria
--------

* Kolmion muotoinen partaveitsi ja kultaiset pinsetit Lydshøjn haudasta, varhaispronssikausiKolmion muotoinen partaveitsi ja kultaiset pinsetit Lydshøjn haudasta, varhaispronssikausi
* Kampa, pinsetit ja kynsikaavin Hågerupista TanskastaKampa, pinsetit ja kynsikaavin Hågerupista Tanskasta
* Partaveitsi Laihian Peltomaalta ja pinsetit Kokemäen PussostaPartaveitsi Laihian Peltomaalta ja pinsetit Kokemäen Pussosta
* Lyhyt partaveitsi pronssista ja pronssipinsetit kultauksella Løvestä Holbækin kunnasta, Tanskasta, myöhäispronssikausiLyhyt partaveitsi pronssista ja pronssipinsetit kultauksella Løvestä Holbækin kunnasta, Tanskasta, myöhäispronssikausi
* Pinsetit pronssia ja kultaa, Västra Karupista Skånesta, periodi IVPinsetit pronssia ja kultaa, Västra Karupista Skånesta, periodi IV
* Lindeskov Hestehavesta Tanskasta, myöhäispronssikausiLindeskov Hestehavesta Tanskasta, myöhäispronssikausi
* Pinsetit, kultaa, Vessige by, Borgarkullen, Hallannista Ruotsista, periodi IVPinsetit, kultaa, Vessige by, Borgarkullen, Hallannista Ruotsista, periodi IV
* Lundbjersin Lummelundasta, GotlannistaLundbjersin Lummelundasta, Gotlannista
* Pinsetit Bröttorpin Norra Möcklebystä Öölannista, periodi IIPinsetit Bröttorpin Norra Möcklebystä Öölannista, periodi II

Lähteet
-------

1. 1 2 3  Guder og Grave: Toiletsager (tanskaksi), viitattu 28.6.2018
2. ↑  Jensen, Jørgen: Mændene *Den Store Danske*. Gyldendal. Viitattu 28.6.2018. (tanskaksi)
3. ↑  Rosborn, Sven: *Den skånska historien*, s. 101–103. , 1999. ISBN 91-973777-0-8. Teoksen verkkoversio (PDF) (viitattu 14.6.2018). (ruotsiksi)
4. ↑  Childe, Vere: *The Bronze Age*. Biblo & Tannen, 1963. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pronssikauden pinsetit**.
* Kincad, Kaitlin : The Razor's Edge: Constructing Male Identity in Bronze and Iron Age Northern Europe (englanniksi), Theses and Dissertations, elokuu 2014